Ösztöndíj szerződés

amely létrejött egyrészről az **Országos Széchényi Könyvtár**

|  |  |
| --- | --- |
| **Székhely:** | 1014 Budapest, Szent György tér 4-5-6.  (Budavári Palota F épület) |
| **Levélcím:** | 1014 Budapest, Szent György tér 4-5-6. |
| **Adószám:** | 15309123-2-41 |
| **Számlavezető pénzintézet** | Magyar Államkincstár |
| **Számlaszám:** | 10032000-01427659-00000000 |
| törzsszám: PIR 309127 |  |

képviseli **Dr. Tüske László főigazgató**,

(a továbbiakban: **OSZK)**

és

|  |  |
| --- | --- |
| **Név.: ………………………………………………………………** | |
| **Születési név:** | **Anyja neve:** |
| **Adóazonosító jel:** | **TAJ szám:** |
| **Születési hely:** | **Születési idő:** . év . hónap . nap |
| **Állampolgársága:** | Útlevél száma (nem kötelező): |
| **Állandó lakcím irányítószámmal:** | |
| **Felsőoktatási intézmény neve, címe:** | |
| **Ösztöndíjas e-mail címe:** | telefonszáma: |
| **Bankszámlaszáma:** | |

(a továbbiakban: Ösztöndíjas),

a továbbiakban együttesen: Felek között az alulírott napon és helyen az alábbi tartalommal:

**Preambulum**

Az OSZK-nak, mint nemzeti könyvtárnak célja, hogy támogassa azokat a könyvtári hivatás iránt érdeklődő nappali tagozatos egyetemi hallgatókat, akik az új generáció képviselőiként gazdagítani kívánják a nemzeti könyvtárat, részt kívánnak venni tudásukkal és elkötelezettségükkel a szakmai fejlődésben, a rohamosan változó világhoz való alkalmazkodásban.

Az OSZK az Ösztöndíjas számára az egyetemen folytatott tanulmányai idejére ösztöndíjat biztosít a jelen szerződésben (a továbbiakban: Ösztöndíj Szerződés) rögzített feltételekkel.

1. Az Ösztöndíjas a …… Egyetem …. Karán ………. Szakán folytatott tanulmányi alapján jelen szerződés megkötésével részesül ösztöndíjban.
2. **Az ösztöndíj mértéke**

Amennyiben az Ösztöndíjasnak a szerződés megkötése idején még nincs befejezett MA féléve, a szerződéskötést követő hónaptól:

* + jó minősítésű BA diploma esetén havi 60.000 Ft,
  + jeles minősítésű BA diploma esetén havi 70.000 Ft,
  + kiváló minősítésű BA diploma esetén havi 80.000 Ft.

Amennyiben az Ösztöndíjas már MA tanulmányokat folytat a szerződés megkötésekor, akkor a legutóbb befejezett félév tanulmányi eredményét vesszük alapul a későbbi félévekre vonatkozó számítás szerint.

Az OSZK az ösztöndíjat az Ösztöndíjas által megadott bankszámlaszámra utalja át, amelyből a mindenkor hatályos személyi jövedelemadóról szóló jogszabály rendelkezése szerint levonja személyi jövedelemadót.

Az OSZK nem biztosít nyelvpótlékot a munkatársaknak.

Az OSZK az MA tanulmányok során az ösztöndíj mértékét minden félév zárását követően felülvizsgálja, és az adott félév tanulmányi eredményének függvényében állapítja meg a következő félévre esedékes díjat. Amennyiben az adott félév hivatalos eredménye nem éri el a 4.0 számtani átlagot, de nem rosszabb 3.0 átlagnál, egy félév erejéig az ösztöndíj folyósítása felfüggesztésre kerül, de a szerződés hatályban marad. Az Ösztöndíjasnak nem lehet felvett, de nem teljesített tárgya.

Az OSZK az MA tanulmányok első félévének lezárásától félévente felülvizsgálva állapítja meg a következő félévi tanulmányi ösztöndíjat az alábbiak szerint:

* + 4.00 – 4.74 tanulmányi átlag között havi 60.000 Ft,
  + 4.75 – 4.99 tanulmányi átlag között havi 70.000 Ft,
  + 5.0 tanulmányi átlag esetén havi 80.000 Ft.

Az ösztöndíjas jogviszony második félévétől az Ösztöndíjas a következő félév szorgalmi idejének kezdetéig köteles eljuttatni az OSZK részére az előző félévi kreditindex igazolásának, továbbá a soron következő félév tanulói jogviszony igazolásának az intézmény által hitelesített példányát.

1. Az Ösztöndíjas vállalja, hogy tanulmányi és vizsgakötelezettségének legjobb tudása szerint eleget tesz.
2. Az Ösztöndíjas köteles haladéktalanul, írásban tájékoztatni az OSZK-t, ha bármilyen okból megszakítja tanulmányait, vagy bármely olyan változásról, mely az Ösztöndíj Szerződést érinti.

**Az Ösztöndíj Szerződés megszűntetése, megszűnése**

1. Az Ösztöndíjas a Szerződést - foglalkoztatási jogviszony létesítését megelőzően - azonnali hatállyal felmondhatja. Ebben az esetben köteles a részére kifizetett ösztöndíj teljes összegét a Szerződés megszűnését követő kilencven napon belül az OSZK részére visszafizetni.
2. Ha az Ösztöndíjas az OSZK-nál meglévő foglalkoztatási jogviszonyát saját kezdeményezésre megszűnteti, vagy önhibájából megszűnik/megszüntetésre kerül, az Ösztöndíjas köteles a részére folyósított ösztöndíj teljes összegét – a letöltött idővel arányos mértékben – a Szerződés megszűnését követő kilencven napon belül az OSZK részére visszafizetni az alábbi esetek valamelyikének bekövetkezése esetén:
3. az Ösztöndíjas egyetemi hallgatói jogviszonya megszűnik,
4. az Ösztöndíjas nem vállalja a Szerződésben meghatározott munkakörben történő alkalmazását,
5. az Ösztöndíjas foglalkoztatásra irányuló jogviszonya
   1. vagy az Ösztöndíjas által kezdeményezett lemondással vagy közös megegyezéssel,
   2. vagy OSZK által kezdeményezett felmentéssel (kivéve a csoportos létszámcsökkentés és az egészségügyi alkalmatlanság eseteit) azonnali hatályú felmentéssel megszűnik.

A visszafizetés az OSZK bankszámlájára átutalással történik. Amennyiben az egyösszegű visszafizetés nehézséget jelent az Ösztöndíjas számára, részletfizetési lehetőséget kérelmezhet az OSZK-tól, amelynek elbírálása a főigazgató hatásköre.

1. Késedelmes fizetés esetén a fizetési kötelezettséget a Polgári Törvénykönyv szerinti késedelmi kamat terheli.
2. A szerződést az Ösztöndíjas azonnali hatállyal megszüntetheti, és nem terheli visszafizetési kötelezettség, ha
3. az OSZK nem teljesítette az ösztöndíj fizetési kötelezettségét,
4. az OSZK a képzésre tekintettel kiállított oklevél megszerzését követően nem teljesíti a szerződésben vállalt foglalkoztatási kötelezettségét, illetve
5. nem a Szerződés szerinti munkakörben kívánja foglalkoztatni az Ösztöndíjast.
6. A szerződés megszűnik:

a) az OSZK jogutód nélküli megszűnésével;

b) az Ösztöndíjas foglalkoztatásról szóló szerződésben meghatározott időtartam lejártával;

c) ha a vizsgált félév tanulmányi eredménye nem éri el a 3.0 átlagot;

d) az Ösztöndíjas halálával.

1. A szerződés megszüntethető:
   1. közös megegyezéssel,
   2. azonnali hatályú felmondással, ha a másik fél a jogviszonyból származó lényeges kötelezettségét szándékosan vagy súlyos gondatlansággal jelentős mértékben megszegi, vagy egyébként olyan magatartást tanúsít, amely a jogviszony fenntartását lehetetlenné teszi.
2. Ösztöndíjas kötelezi magát, hogy a tanulmányai befejezése után az OSZK által megjelölt időpontban közalkalmazotti jogviszonyt létesít az OSZK-val, illetve minimálisan az ösztöndíjazással érintett időszaknak megfelelő időtartamra fenntartja azt. Ebbe az időtartamba a gyermekek gondozása céljából igénybe vett szabadság és a munkáltató jogkörében engedélyezett 30 napnál hosszabb fizetés nélküli szabadság, illetve a 30 napot meghaladó keresőképtelenség ideje nem számít bele.
3. Az OSZK, mint az ösztöndíj folyósítója az Ösztöndíjashoz címzett egyoldalú nyilatkozattal elállhat a jelen Ösztöndíj Szerződéstől, amennyiben nincs az OSZK-nál az Ösztöndíjas által betölthető, jelen Ösztöndíj Szerződéshez kapcsolódó tanulmányok során megszerzett végzettségnek megfelelő üres pozíció. Az ösztöndíj folyósításának elállása esetén az Ösztöndíjas mentesül a jelen Ösztöndíj Szerződés szerinti – a munkaviszony létesítésére, illetve fenntartására vonatkozó – kötelezettsége alól.

**Adatkezelés**

1. Az Ösztöndíjas köteles az OSZK-nak bejelenteni, ha az ösztöndíjas jogviszony fennállása alatt további munkaviszonyt (közalkalmazotti, közszolgálati, szolgálati jogviszonyt) vagy munkavégzésre irányuló jogviszonyt létesít.
2. Az Ösztöndíjas köteles az OSZK-nak bejelenteni, ha az ösztöndíjas jogviszony fennállása alatt más ösztöndíjnak is kedvezményezettje, és ez hatással van a jelen ösztöndíjjal kapcsolatos elvárások teljesítésére.
3. Az Ösztöndíjas hozzájárul a Szerződéssel és az ösztöndíj folyósításával összefüggő adatainak kezeléséhez.
4. Az Ösztöndíjas köteles a Szerződéshez kapcsolódó személyes és tanulmányaival kapcsolatos adataiban bekövetkezett változásokról 8 napon belül, írásban tájékoztatni az OSZK-t.
5. Az OSZK az Ösztöndíjasról rendelkezésére álló minden adatot, tényt, információt, amely az Ösztöndíjas személyére vonatkozik, személyes adatként kezel, és ezen adatok vonatkozásában a személyes adatok védelmére vonatkozó szabályok figyelembevételével jár el.
6. A vonatkozó jogszabályok és a Szerződés rendelkezései alapján az OSZK jogosult az Ösztöndíjas személyi adataira vonatkozó, adatkezelés céljából szükséges dokumentumokat és nyilatkozatokat bekérni és az abban foglalt személyes adatokat kezelni.

**Általános rendelkezések**

1. Jelen Ösztöndíj Szerződés kapcsán az Ösztöndíjas által teljesítendő valamennyi értesítés, tájékoztatás, igazolás, írásban (postai úton, e-mailben, szkennelt formában) küldendő az alábbi postacímre/e-mail-címre:

név: Kápolnai Péter

postacím: Országos Széchényi Könyvtár 1014 Budapest, Szent György tér 4-5-6.

e-mail cím: kapolnai.peter@oszk.hu

Felek az értesítési címek, elérhetőségek változásáról haladéktalanul kötelesek egymást tájékoztatni.

1. Felek a jelen Ösztöndíj Szerződéssel összefüggő vitás kérdéseket elsősorban egyeztető tárgyalás útján kísérlik meg rendezni. Amennyiben ez nem vezet eredményre, a Felek a közöttük felmerülő jogvita elbírálására kikötik az OSZK székhelye szerint bíróság illetékességét.
2. Jelen Ösztöndíj Szerződésben nem szabályozott kérdések tekintetében a vonatkozó hatályos jogszabályok – elsősorban a Polgári Törvénykönyvről szóló 2013. évi V. törvény - rendelkezései az irányadók.

Jelen Ösztöndíj Szerződés négy (4) darab eredeti példányban készült, amelyből két (2) példány az OSZK-t, két (2) példány az Ösztöndíjast illeti.

Felek a jelen Ösztöndíj Szerződést, annak elolvasását és értelmezését követően, mint akaratukkal mindenben egyezőt jóváhagyólag írták alá.

Kelt: Budapest, 2017. ……….

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| dr. Tüske László  főigazgató  Országos Széchényi Könyvtár | (név)  ösztöndíjas |